Эрнст Міхайлавіч Бабенка

Эрнст Міха́йлавіч Бабéнка (, г.п. Плешчаніцы, Лагойскі раён, Мінская вобласць — , г. Наваполацк, Віцебская вобл., Беларусь) — рэктар Наваполацкага політэхнічнага інстытута (з 1993 ПГУ) (1974—1976, 1987—1993) і Полацкага дзяржаўнага ўніверсітэта (1993—2003). Доктар тэхнічных навук (1989), прафесар (1991). 

 Біяграфія 
Нарадзіўся 21 кастрычніка 1937 года ў гарадскім пасёлку Плешчаніцы Лагойскага раёна Мінскай вобласці ў сям’і служачых. У 1954 годзе з аднакай скончыў сярэднюю школу № 2 горада Маладзечна.

У 1954—1959 — студэнт Маскоўскага хіміка-тэхналагічнага інстытута імя Дз. І. Мендзялеева.

У 1959—1962 гадах — машыніст газанаддуўкі, начальнік змены, намеснік начальніка пякоксавага цэха Чалябінскага металургічнага завода.

У 1962—1968 гадах працаваў старшым навуковым супрацоўнікам, кіраўніком групы, начальнікам лабараторыі, начальнікам аддзела тэхналагічных лабараторый Дзяржаўнага навукова-даследчыцкага інстытута электроднай прамысловасці (г. Чалябінск). Падрыхтавана і абаронена ў МХТІ кандыдацкая дысертацыя (1967).

У 1968—1970 гадах — старшы выкладчык, дацэнт, загадчык кафедры Наваполацкага філіяла Беларускага тэхналагічнага інстытута.

У 1970—1973 гадах — дырэктар Наваполацкага філіяла БТІ.

У 1974—1976 гадах — рэктар Наваполацкага політэхнічнага інстытутаНаваполацкі політэхнічны інстытут .

У 1976—1985 гадах — дырэктар Дзяржаўнага навукова-даследчага і праектна-канструктарскага інстытута электроднай прамысловасці Міністэрства каляровай металургіі СССР (г. Масква). Пры непасрэдным удзеле Э. М. Бабенкі былі распрацаваныя эфектыўныя спосабы атрымання каменнавугальных пекаў, вугляродных валокнаў і цэлага шэрагу кампазіцыйных матарыялаў, якія знайшлі сваё выкарыстанне у абарончай прамысловасці, у прыватнасці, касмічнай і авіяцыйнай, і былі асветлены ў доктарскай дысертацыі (1988).

У 1985—1987 гадах — намеснік генеральнага дырэктара па навуцы і новай тэхніцы Усесаюзнага аб’яднання «Саюзвуглярод» Міністэрства каляровай металургіі СССР (г. Масква).

З пачаткам перабудовы цэнтральныя органы кіравання паступова губляюць уплыў на эканамічнае жыццё краіны. Э. М. Бабенка прымае прапанову Міністра сярэдняй і вышэйшай адукацыі БССР М. М. Мяшкова і вяртаецца ў Наваполацк.

У 1987—1993 гадах працуе рэктарам Наваполацкага політэхнічнага ўніверсітэта, а пасля яго пераўтварэння (Прыказ № 115 ад 8.10.1993 г.) узначальвае ў 1993—2003 гадах Полацкі дзяржаўны ўніверсітэтЭрнст Михайлович Бабенко: (К 65-летию со дня рождения) /Сост. О. Б. Володина, О. И. Лапковская; науч. ред. Ф. И. Пантелеенко. — Новополоцк, 2002. — 68 с. .

Дзякуючы намаганням Э. М. Бабенкі у 2003 годзе Полацкаму дзяржаўнаму ўніверсітэту быў перададзены комплекс будынкаў Полацкага езуіцкага калегіума, які ўключаны ў Дзяржаўны спіс гісторыка-культурных каштоўнасцей Рэспублікі Беларусь як унікальны помнік архітэктуры міжнароднага значэнняВозвращение домой: к 10-летию возрождения Полоцкого коллегиума .

У 2003—2016 гадах — прафесар кафедры хіміі і тэхналогіі перапрацоўкі нафты і газа Полацкага дзяржаўнага ўніверсітэта.

 Навуковая дзейнасць 
Э. М. Бабенка займаецца вывучэннем вадкіх і цвёрдых прадуктаў каменнавугальнага паходжання. Прымаў удзел у распрацоўцы эфектыўных спосабаў атрымання каменнавугальных пекаў, вуглеродных валокнаў і цэлага шэрагу кампазіцыйных матэрыялаў, якія знайшлі сваё выкарыстанне ў абарончай прамысловасці, у прыватнасці, касмічнай і авіацыйнай.

Пад кіраўніцтвам Э. М. Бабенкі супрацоўнікамі кафедры хімічнай тэхналогіі паліва і вугляродных матэрыялаў Полацкага дзяржаўнага ўніверсітэта быў выкананы шэраг работ для прамысловасці, большасць з якіх звязана з распрацоўкай тэхналогій і тэхнічны рашэнняў вытворчасці пекаў з рэшткавых прадуктаз нафтаперапрацоўкі, атрымання бітумаў і бітумазмяшчальных кампазіцыйных матэрыялаў.

 Грамадская дзейнасць 
 Дэпутат Наваполацкага гарадскога Савета народных дэпутатаў
 Дэпутат Чалябінскага гарадскогf Савета народных дэпутатаў
 Дэпутат Віцебскага абласногf Савета народных дэпутатаў
 Член камісіі па навукова-тэхнічнай палітыцы пры Савеце Міністраў Рэспублікі Беларусь

 Узнагароды і прэміі 
 Ордэн «Дружбы народаў» (1981)
 Медаль «Ветэран працы» (1985)
 Заслужаны работнік народнай адукацыі (1994)
 Ордэн Пашаны (2002)
 Ганаровы грамадзянін Наваполацка (1998) і Полацка (2015)Эрнст Михайлович Бабенко — Почетный гражданин города Полоцка! 

 Гл. таксама 
 Дзмітрый Мікалаевіч Лазоўскі
 Бабенко, Э. М. Второй политех Беларуси: начало: к 50-летию Полоцкого государственного университета / Эрнст Бабенко. — Новополоцк: Полоцкий государственный университет, 2018. — 176 с., 50. ил. ISBN 978-985-513-585-9

 Спасылкі 
 Э. М. Бабенко — 80 лет! 

Катэгорыя:Дактары тэхнічных навук
Катэгорыя:Акадэмікі Беларускай інжынернай акадэміі
Катэгорыя:Выкладчыкі Полацкага дзяржаўнага ўніверсітэта
Катэгорыя:Рэктары Полацкага дзяржаўнага ўніверсітэта
Катэгорыя:Хімікі Беларусі
Катэгорыя:Хімікі СССР
Катэгорыя:Ганаровыя грамадзяне Наваполацка
Катэгорыя:Ганаровыя грамадзяне Полацка